b'\n_START_ARTICLE_\nKraken\n_START_PARAGRAPH_\nPrema skandinavskim mornarskim pri\xc4\x8dama, Kraken je morsko \xc4\x8dudovi\xc5\xa1te koje je u stanju potopiti svaki brod. Kraken se prvi put spominje u nordijskim legendama iz vremena Vikinga i tamo je opisivan kao zastra\xc5\xa1uju\xc4\x87e morsko \xc4\x8dudovi\xc5\xa1te od kojega su svi strepili. U 17-om i 18. stolje\xc4\x87u opisivan je kao kri\xc5\xbeanac hobotnice i lignje divovskih razmjera. Mnogi su potvrdili da su vidjeli Krakena kako svojim divovskim pipcima potapa brod. Danas se Krakena vi\xc5\xa1e do\xc5\xbeivljava kao divovsku lignju.\n_START_SECTION_\nU popularnoj kulturi\n_START_PARAGRAPH_\nKraken (ili divovska lignja) se pojavljuje u mnogim romanima s pomorskom tematikom. Najslavniji od njih je 20.000 milja pod morem, a Kraken je inspirirao i hrvatskog ZF pisca Aleksandra \xc5\xbdiljka za pri\xc4\x8du "Ultramarin"._NEWLINE_Kraken se pojavljuje u filmu Pirati s Kariba: Mrtva\xc4\x8deva \xc5\xa1krinja gdje potapa nekoliko brodova. Pojavljuje se i u nastavku tog filma, Pirati s Kariba: Na kraju svijeta, ali samo kao mrtvo truplo, ubijen po naredbi Lorda Cutlera Becketta iz Isto\xc4\x8dnoindijske trgova\xc4\x8dke kompanije.'